ഗ്ലൂമി സണ്‍‌ഡേ - വിക്കിപീഡിയ

# ഗ്ലൂമി സണ്‍‌ഡേ

### വിക്കിപീഡിയ, ഒരു സ്വതന്ത്ര വിജ്ഞാനകോശം.

‘ഗ്ലൂമി സണ്‍‌ഡേ‘ എന്നത് ഹംഗറിക്കാരനായ പിയാനോ വായനക്കാരന്‍ റെസ്യൂ സെരെസ്സ്(1899 -ല്‍ ജനിച്ചു), 1933-ല്‍ രചിച്ച ഗാനമാണ്. പിയാനോ വായന, ഇദ്ദേഹം സ്വയം ആര്‍ജ്ജിച്ച കഴിവായിരുന്നു. റെസ്യൂ സെരെസ്സിന്റെ വരികളെ, പിന്നീട് ഹംഗറിക്കാരന്‍ തന്നെയായ കവി ലെയ്സിയോ ജെയ്‌വോന്‍ കൂടുതല്‍ തീവ്രമായ വാക്കുകളാല്‍ മാറ്റിയെഴുതി. ഈ ഗാനം അനേകമാളുകളെ ആത്മഹത്യ ചെയ്യുവാന്‍ പ്രേരിപ്പിച്ചതായി കരുതപ്പെടുന്നു. ഒരവസരത്തില്‍ ഈ ഗാനം, ‘ഹംഗറിയിലെ ആത്മഹത്യാ ഗാനം' (Hungarian suicide song) എന്നു വിശേഷിക്കപ്പെട്ടിരുന്നു.

കേള്‍വിക്കാരുടെ മനസ്സില്‍ വിഷാദവും നിരാശയും നിറക്കുന്ന വരികളാണ് ഈ ഗാനത്തില്‍. ആത്മഹത്യാ പ്രവണത വളര്‍ത്തി എന്നതിന് തെളിവുകളൊന്നും ഇല്ല എങ്കില്‍ക്കൂടി, അനേകരാജ്യങ്ങളിലെ റേഡിയോ സ്റ്റേഷനുകള്‍, ഈ ഗാനം പ്രക്ഷേപണം ചെയ്യുന്നതില്‍ നിന്നും മാറി നിന്നിരുന്നു.

റെസ്യൂ സെരെസ്സിന്റെ വരികളുടെ മലയാളം തര്‍ജ്ജമ ഇപ്രകാരമാണ്.

  ഇതു ശിശിരം, ഇലകളെല്ലാം പൊഴിയുന്നു,
  ലോകത്ത് പ്രണയമെല്ലാം മരിച്ചുപോയി.
  കാറ്റ് വേദന നിറഞ്ഞ കണ്ണീരോടെ വിങ്ങിക്കരയുന്നു.
  എന്റെ ഹൃദയം ഇനി ഒരിക്കലും ഒരു വസന്തത്തിനു വേണ്ടി ക്കൊതിക്കയില്ല.
  എന്റെ കണ്ണീരും ദുഖങളും, എല്ലാം വ്യഥാവിലായി.
  ഹൃദയമില്ലാത്ത മനുഷ്യര്‍. അതാഗ്രഹികളും ദുഷ്ടന്‍‌‌മാരും.

  പ്രണയം മരിച്ചുപോയി.

  ലോകം, അതിന്റെ അവസാനത്തിലെത്തി, പ്രത്യാശക്കു, അര്‍ഥം നഷ്ടപ്പെട്ടു.
  നഗരങ്ങള്‍ തുടച്ചുമാറ്റപ്പെടുന്നു, ബോംബുകള്‍ സംഗീതം സൃഷ്ടിക്കുന്നു.
  പുല്‍ത്തകിടികള്‍ മനുഷ്യന്റെ ചോരകൊണ്ട് ചെഞ്ചുവപ്പണിയുന്നു.
  തെരുവുകളില്‍ എല്ലാം‍ ജഡങള്‍.
  ഞാന്‍ മറ്റൊരു നിശബ്ദ പ്രാര്‍ത്ഥന മന്ത്രിക്കട്ടെ.
  മനുഷ്യര്‍ പാപികളാണ്; ദൈവെമേ, അവര്‍ തെറ്റുചെയ്യുന്നു.

  ഈ ലോകം അവസാനിച്ചു.

ഗാനരചയിതാവായ സാം.എം.ലൂയിസ് 1936-ല്‍ ചെയ്ത ഇംഗ്ലിഷ് തര്‍ജ്ജമ വളരെ അധികം ജനശ്രദ്ധ പിടിച്ചു പറ്റുകയുണ്ടായി.

രണ്ടു ശ്ലോകങ്ങളാണ് ആദ്യം ഈ ഗാനത്തില്‍ ഉണ്ടായിരുന്നതെങ്കില്‍ക്കൂടി, അതിന്റെ തീവ്രത കുറക്കുവാനായി, മൂന്നാമതൊരു ശ്ലോകം കൂടി അധികമായി ചേര്‍ത്ത ഒരു രൂപത്തില്‍ക്കൂടി ഈ ഗാനം നമുക്ക് കേള്‍ക്കാനാകും. ആദ്യരണ്ടു ശ്ലോകങ്ങളിലെ ദുരന്താഭിമുഖ്യം നിറഞ്ഞ ചിന്തകള്‍, ഒരു സ്വപ്നമായിരുന്നുവെന്ന് വരുത്തിത്തീര്‍ക്കുവാനായിരുന്നു ഈ മൂന്നം ശ്ലോകം.

1968 -ല്‍ റെസ്യൂ സെരെസ്സ് ബുഡാപെസ്റ്റില്‍ വച്ച് കെട്ടിടമുകളില്‍ നിന്നു ചാടി ആത്മഹത്യ ചെയ്തു.

Retrieved from "http://ml.wikipedia.org../../../%E0%B4%97/%E0%B5%8D/%E0%B4%B2/%E0%B4%97%E0%B5%8D%E0%B4%B2%E0%B5%82%E0%B4%AE%E0%B4%BF_%E0%B4%B8%E0%B4%A3%E0%B5%8D%E2%80%8D%E2%80%8C%E0%B4%A1%E0%B5%87.html"

സൂചിക: ഉള്ളടക്കം

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- Català
- Deutsch
- English
- Español
- Français
- 日本語
- 한국어
- Nederlands
- Polski
- Svenska
- ไทย
- Tiếng Việt
- 中文